
Αρκαλοχώρι, 10/ 11 /2026
Προς: ΜΜΕ
ΔΕΛΤΙΟ ΤΥΠΟΥ


Στη σύσκεψη υπό τον Υπουργό Κλιματικής Κρίσης και Πολιτικής Προστασίας Ευάγγελο Τουρνάς για την προετοιμασία της χειμερινής περιόδου 2026–2027,  ο Δήμαρχος Μινώα Πεδιάδας Βασίλης Κεγκέρογλου- Τα τέσσερα ζητήματα που έθεσε 

Στην παγκρήτια σύσκεψη που πραγματοποιήθηκε στο Ηράκλειο για την προετοιμασία και την αντιμετώπιση κινδύνων και εκτάκτων αναγκών κατά τη χειμερινή περίοδο 2026–2027, παρουσία του Υπουργού Κλιματικής Κρίσης και Πολιτικής Προστασίας Ευάγγελου Τουρνά , συμμετείχε ο Δήμαρχος Μινώα Πεδιάδας Βασίλης Κεγκέρογλου, ο οποίος αναφέρθηκε  συνοπτικά σε τέσσερα ζητήματα:

1. Στην πρόληψη και την ανάγκη να θεσπιστούν δύο περίοδοι που μπορούν να γίνουν προσλήψεις για την πρόληψη και πυροπροστασία από την 1η Μαρτίου έως τις 31 Αυγούστου και για την πρόληψη πλημμυρών από 1η Σεπτεμβρίου έως τέλη Φεβρουαρίου, αντί της μίας ενιαίας περιόδου μέχρι σήμερα, από 1η Μαΐου - 31η Σεπτεμβρίου που καθιστά αδύνατη την χρησιμότητα της στην πρόληψη.

2. Στην ανάθεση των εργασιών και έργων πρόληψης αλλά και αποκατάστασης που πρέπει να γίνεται με ευέλικτες και διαφανείς διαδικασίες για να μην κωλυσιεργεί η πρόληψη αλλά και να μην κρατά χρόνια η αποκατάσταση  λόγω της γραφειοκρατίας. Ως χαρακτηριστικό παράδειγμα ανέφερε την περίπτωση κατεδάφισης σεισμόπληκτων σχολείων όπου, παρά το γεγονός ότι έχουν περάσει ήδη δύο χρόνια, η γραφειοκρατία καλά κρατεί με τις αντεγκλήσεις και τις διαδοχικές ενστάσεις των εργολάβων δημοσίων έργων να μην έχουν επιτρέψει ακόμη την ανάδειξη αναδόχου.

3.Στην ανάγκη να προωθηθούν τάχιστα τα αντιπλημμυρικά έργα γύρω από το Α/Δ Καστελλίου - όπως έχει υποσχεθεί το Υπουργείο Υποδομών - έργα εντελώς απαραίτητα για να αντιμετωπιστούν τα πλημμυρικά φαινόμενα που οδηγούν σε κινδύνους όχι μόνο για τις υποδομές αλλά και για τους ανθρώπους.

4. Τέλος, αναφέρθηκε στις τελευταίες πλημμύρες και την ανάγκη οικονομικής ενίσχυσης του Δήμου Μινώα Πεδιάδας για να γίνουν οι αποκαταστάσεις σε δρόμους, υποδομές, δίκτυα κτλ

